EkBass/fiwiki-20250220-pages-articles huggingface dataset:
OBD-mittaus

OBD-mittauksessa () tutkitaan auton toimintaa sen oman ajoneuvotietokoneen tallentamien tietojen pohjalta. Suomessa 1. tammikuuta 2001 ja sen jälkeen rekisteröidyissä ottomoottorilla varustetuissa henkilö- ja pakettiautoissa OBD-mittaus on säädetty pakolliseksi katsastukseen liittyväksi toimenpiteeksi 1. tammikuuta 2004 alkaen. Mittauksessa selvitetään ajoneuvon ajonaikaiset virhetilanteet. OBD (On-Board Diagnostics) eli ajoneuvon sisäinen valvontajärjestelmä valvoo auton moottorin ohjausyksikön komentoja ja niiden vasteita. Ajoneuvolaki vaatii, että OBD-mittauksen yhteydessä suoritetaan myös pakokaasumittaus korotetulla käyntinopeudella. ==OBD== OBD (On-Board Diagnostics) on autotekniikan alalla käytettävä termi, jolla tarkoitetaan ajoneuvon itsediagnostiikka- ja raportointikykyjä. OBD-järjestelmä tarjoaa ajoneuvon omistajalle, huoltajalle tai korjaajalle pääsyn sen oman ajoneuvotietokoneen tallentamiin tietoihin useiden eri osajärjestelmien osalta. Järjestelmän avulla saatavilla olevat diagnostiikkatiedot ovat huomattavasti monipuolistuneet sitten 1980-luvun ensimmäisten autokäyttöön sopivien tietokoneiden markkinoille tulon. Nämä tietokoneet tekivät aikanaan mahdolliseksi OBD-protokollan. Ensimmäiset OBD-järjestelmät kykenivät ilmaisemaan vain indikaattorin valon toimimattomuuden tai MIL-signaalin ongelman tultua havaituksi. Vian syytä ei kuitenkaan voitu selvittää. Modernit OBD-toteutukset käyttävät nopeaa digitaalista tiedonsiirtoporttia ja standardoituja DTC-vikakoodeja välittämään yksityiskohtaisia tietoja ajoneuvon toiminnasta. Niiden avulla ajoneuvossa esiintynyt vika voidaan nopeasti paikantaa ja korjata. OBD-standardin käyttöliittymiä ovat OBD-I, OBD 1.5, OBD- II, EOBD ja EOBD2. == Historia == * 1975: Datsun 280Z autotietokoneita alkoi ilmestyä kuluttajien ajoneuvoihin. Niiden käyttötarkoituksena oli polttoaineen syöttöjärjestelmän reaaliaikainen säätö. Yksinkertaisia OBD-toteutuksia ilmestyi, vaikka ei ollut yhtään yleistä standardia, mitä tietoja seurataan tai kuinka niistä raportoidaan. * 1996: OBD-II spesifikaatio tuli pakolliseksi kaikkiin Yhdysvalloissa myytäviin autoihin. == Katso myös == *OBD-II PID ("Parameter IDs") OBD virhekoodit ==Lähteet== *http://www.trafi.fi/filebank/a/1325147177/3fb9d1c954c8aab89c3d40b8cce5ca26/4756-Ottomoottorikayttoisten_pakokaasupaastojen_tarkastus.pdf *http://www.autowiki.fi/index.php/OBD *http://www.carplugs.com ===Viitteet=== ==Aiheesta muualla== *Asetus liikenteessä käytettävien ajoneuvojen liikennekelpoisuuden valvonnasta, FINLEX Luokka:Autotekniikka Luokka:Seulonnan keskeiset artikkelit
Transnistrian rupla

Transnistrian rupla on Transnistrian virallinen rahayksikkö. Koska Transnistriaa ei ole kansainvälisesti tunnustettu itsenäiseksi valtioksi, ei sen rahayksiköllä ole kansainvälisessä rahanvaihdossa käytettävää virallista valuuttatunnusta. Käytössä on setelit 1–500 ruplaa, sekä kolikot 5–50 kopeekkaa. 1 kopeekan kolikko poistettiin käytöstä vuonna 2008. Transnistria laskee liikkeelle runsaasti juhlarahoja. Vuosina 2000–2007 on laskettu liikkeeseen 104 erilaista kuparinikkeli-, kulta- ja hopearahaa, joissa on kuvattu alueeseen liittyviä historiallisia hahmoja. Luokka:Euroopan rahayksiköt Luokka:Transnistria
Urho Kähönen

Urho Kähönen (6. heinäkuuta 1910 Terijoki – 3. elokuuta 1984 Helsinki) oli suomalainen agronomi, pääjohtaja, maanviljelijä ja maalaisliittolainen poliitikko. Hän oli kansanedustajana 1951–1966 sekä maatalousministerinä 1958−1959. Kähönen vaikutti erityisesti siirtokarjalaisten edunvalvonnassa ja oli Karjalan liiton puheenjohtaja. Kähösen vanhemmat olivat maanviljelijä Antti Kähönen ja Maria (o.s. Koukku). Hän avioitui Hilkka Elina Rummukaisen kanssa 1937. Kähönen kirjoitti ylioppilaaksi vuonna 1929 ja valmistui 1934 maatalous- ja metsätieteiden kandidaatiksi sekä 1935 agronomiksi. Vuosina 1935–1951 hän toimi erilaisissa maatalouteen liittyvissä tehtävissä kuten Karjalan liiton maatalousasiainhoitajana 1945–1951. Hän toimi myös maanviljelijänä Karjalohjalla vuodesta 1947 alkaen. Kähönen valittiin eduskuntaan 1951 Turun läänin eteläisestä vaalipiiristä. Hän oli 1954–1956 suuren valiokunnan ja 1958 maatalousvaliokunnan puheenjohtajana sekä jäsenenä puolustusasiainvaliokunnassa, ulkoasiainvaliokunnassa ja pohjoismaiden neuvoston Suomen valtuuskunnassa. Kähönen toimi maatalousministerinä Fagerholmin III hallituksessa 14.11.1958 – 13.1.1959. Presidentin valitsijamiehenä hän oli kahdesti, vuosina 1956 ja 1962. Hän vaikutti myös Karjalohjan kunnanvaltuustossa. Kähönen oli muissa yhteiskunnallisissa tehtävissä eri yhdistyksissä puheenjohtajana tai johtokunnan, hallintoneuvoston tai valtuuskunnan jäsenenä. Ministeriyden jälkeen Kähönen nimitettiin asutushallituksen pääjohtajaksi, jona hän toimi vuosina 1959–1970. Sen jälkeen hän toimi vuoteen 1975 asti Maataloustuottajain keskusliiton virkamiehenä. == Lähteet == * * * == Aiheesta muualla == * Urho Kähönen. Yllättävä lähtö - kirjoitus talvisotaan lähdöstä. www.veteraanienperintö.fi * Luokka:Suomen maatalousministerit Luokka:Kansanedustajat Luokka:Suomen Keskustan poliitikot Luokka:Karjalohjan kunnanvaltuutetut Luokka:Varsinais- Suomen vaalipiiri Luokka:Suomalaiset päätoimittajat Luokka:Suomalaiset virkamiehet Luokka:Vuonna 1910 syntyneet Luokka:Vuonna 1984 kuolleet
Police (Puola)

Police () on kaupunki Länsi-Pommerin voivodikunnassa Puolan luoteisosassa. Kaupungissa asui vuoden 2019 arvion mukaan 32 490 asukasta. Saksalaisilla oli toisen maailmansodan aikana kaupungissa Stutthofin keskitysleirin alaleiri Pölitzin keskitysleiri, jossa oli suomalaisia merimiehiä. Aiheesta kertoo Pertti Rönkkö kirjassaan Aselevon maksumiehet (2020).Paavo Eini, Merimiehet kohtalon aalloilla (kirja-arvostelu). Kanava 8/2020 s. 70 == Lähteet == == Aiheesta muualla == * Policen kotisivut Luokka:Länsi-Pommerin voivodikunnan kaupungit
Delfzijl

Delfzijl on kunta Alankomaissa, Groningenin provinssissa. Asukkaita kunnassa on 26 738 (31.12.2008) ja väestötiheys on 201 as./km². Kunnan pinta-ala on 227,48 neliökilometriä, josta vettä on 94,49 km². Kunnan keskustaajama on samanniminen, kuin kuntakin. Delfzijlin pormestari on Emme Groot. Delfzijl sijaitsee Ems-joen suistossa, sen vasemmalla rannalla. Joki muodostaa Alankomaiden ja Saksan välisen rajan. Delfzijlissä sijaitsee muun muassa merisatama ja Aluminium Delfzijl -niminen (osa Corus Groupia) alumiinitehdas, joka vuosittain tuottaa 100 000 tonnia uutta alumiinia. Delfzijlissä on myös esimerkiksi kemian-, sähkö-, elintarvike-, laivanrakennus- ja tekstiiliteollisuutta. Lisäksi kunnasta johtaa Groningeniin kanava, jossa voivat laivat kulkea. Delfzijlin yhteistyökaupunkeja ovat ranskalainen Aubenas, italialainen Cesenatico, saksalainen Schwarzenbek, sveitsiläinen Sierre ja belgialainen Zelzate. == Asutuskeskukset == Bierum, Biessum, Borgsweer, Delfzijl, Farmsum, Godlinze, Holwierde, Krewerd, Losdorp, Meedhuizen, Spijk, Termunten, Termunterzijl, Uitwierde, Wagenborgen, Weiwerd, Woldendorp. == Tunnettuja asukkaita == === Syntyneitä === *Berend Wichers (1790), poliitikko *Jos Everts (1964), triathlonisti *Jan Boven (1972), pyöräilijä *Bob Mulder, jalkapalloilija *Florentijn Hofman (1977), taiteilija *Danny de Vries (1983), jalkapalloilija *Loes Markerink (1985), pyöräilijä === Muut === *Ede Staal, laulaja *Ronald Ohlsen, kirjailija *Barend Beltman, jalkapalloilija *Ivo Opstelten, Rotterdamin nykyinen pormestari ja entinen Delfzijlin pormestari *Annemarie Jorritsma-Lebbink, poliitikko ja entinen Delfzijlin pormestari *Jan Beijert, poliitikko *Linda Moes, uimari == Lähteet == == Aiheesta muualla == * Virallinen kotisivu * Luokka:Groningenin kunnat
Antoninus Liberalis

Antoninus Liberalis () oli toisella vuosisadalla elänyt kreikaksi kirjoittanut mytograafikko. Hänen ainoa säilynyt teoksensa on Metamorfōseōn Synagōgē (Μεταμορφώσεων Συναγωγή, ), joka sisältää 41 tarinaa myyttisistä muodonmuutoksista, jotka ovat tapahtuneet jumalien loukkaamisen seurauksena. Teoksessa on ainutlaatuista se, että se on kasattu proosan muotoon runomitan sijaan. Teos ammentaa lähteensä hellenistisistä teoksista kuten Nikandroksen Heteroiumenasta ja Boioksen Ornithogoniasta. Sama tarusto esiintyy viimeistellymmässä muodossa Ovidiuksen runoelmassa Muodonmuutoksia, jossa yksittäiset tarinat rinnastuvat toisiinsa pidemmäksi kertomukseksi. == Aiheesta muualla == * Antoninus Liberalis: The Metamorphoses. Google-kirjat. Luokka:Antiikin kreikkalaiset kirjailijat
Varesen maakunta

Varesen maakunta () on yksi Italian maakunnista. Se sijaitsee Lombardian alueella Italian pohjoisosissa rajoittuen Sveitsiin. Varesen maakunnan pinta- ala on 1 198 km² ja asukasluku vajaat 900 000\. Maakunta muodostuu 139 kunnastaLombardian kunnat, ja sen pääkaupunki on Varese Citypopulation.de. Varesen maakunnan väekkäimmät kaupungit ovat (31.12.2015): *Busto Arsizio – 83 106 asukasta *Varese – 80 799 asukasta *Gallarate – 53 343 asukasta *Saronno – 39 401 asukasta *Cassano Magnago – 21 622 asukasta. == Lähteet == == Aiheesta muualla == *Virallinen sivusto *
Forewick Holm

Forewick Holm tai Forvik on saari Shetlandinsaarilla, Britanniassa. Saaren pinta-ala on yksi hehtaari ja sen asukasluku on yksi. Forewick Holm sijaitsee Papa Stourin saaren ja Sandnessin niemimaan välillä. 21\. kesäkuuta 2008 saaren omistaja ja ainoa asukas, 65-vuotias englantilainen Stuart Hill, julisti saaren itsenäiseksi. Hill yritti vuonna 2001 purjehtia itse tehdyllä veneellä Ison-Britannian ympäri, mutta haaksirikkoutui saarelle. Haaksirikon jälkeen Hillin internetyritys kaatui, jonka jälkeen vaimo myi perheen talon ja muutti ilman Hilliä Ranskaan. Näin Hillillä ei ollut enää syytä palata kotiseudulleen East Angliaan. Hänet tunnetaan seudulla lempinimellä "Captain Calamity" eli "Kapteeni Katastrofina". Itsenäisyysjulistus perustuu Hillin mukaan lakiin. Shetlandinsaaret ovat hänen mukaansa olleet oikeudellisessa paitsiossa Tanskan kuningas Kristian I:n pantattua ne vuonna 1469 Skotlannin kuninkaalle Jaakko III:lle. Siitä lähtien saaret ovat olleet Skotlannin alaisuudessa. Hill ei tunnusta Isoa-Britanniaa eikä Euroopan unionia. Hänen mukaansa saaren pitäisi olla suoraan Britannian hallitsijan alaisena, kuten Kanaalisaaretkin ovat. Esimerkillään Hill yrittää saada Shetlandinsaaria irti Isosta-Britanniasta. Hänestä saaret olisivat eri asemassa, jos Pohjanmerestä pumpattavasta öljystä tulot menisivät suoraan Shetlandinsaarten pankkiin. Hill aikoo ennen vuotta 2009 luoda saarelle oman valuutan, postimerkit ja virallisen lipun. Valuutta tulee olemaan nimeltään guldeni, ja se on sidottu suoraan kultaan. Hill on julistanut saaren myös verovapaaksi. Forvikin kansalaisilta tullaan vuodessa keräämään yksi guldeni (kesäkuussa 2008 noin 73 euroa) valtion pakollisten kulujen kattamista varten. Kesäkuussa Hill oli rakentamassa saaren ensimmäistä rakennusta. Lisäksi suunnitteilla on lennonjohtotorni. == Lähteet == Luokka:Shetlandinsaaret Luokka:Mikrovaltiot Luokka:Pohjanmeren historia he:איי שטלנד#גאוגרפיה nl:Forvik Island
Siniotsa-amatsoni

Siniotsa-amatsoni, vanhalta nimeltään suomuamatsoni (Amazona aestiva) on amatsonien sukuun kuuluva papukaija. Sen levinneisyysalue on Bolivia, Brasilia, Paraguay ja pohjois-Argentiina. Se on noin 35 cm pitkä ja muistuttaa ulkonäöltään hieman kultaposkiamatsonia (Amazona amazonica). Sen voi sekoittaa helposti myös amazonianamatsoniin (Amazona ochrocephala), jos siniotsa- amatsonille tyypillistä sinistä väriä on nokan lähellä hyvin vähän. Vaikka joissain lähteissä siniotsa-amatsonin sanotaan elävän jopa 100-vuotiaaksi, todistetusti vanhin yksilö eli 49-vuotiaaksi, ja noin 50–60 vuotta pidetään realistisena elinajanodotteena vankeudessa elävillä yksilöillä. Hautominen kestää suunnilleen 29 vuorokautta. Pesimisen aikana se saattaa olla hyvin aggressiivinen. Poikaset lähtevät pesästä suunnilleen yhdeksän viikon ikäisinä. Emot ruokkivat poikasiaan vielä pitkään niiden poistuttua pesästä. Poikasilla on tummat silmät, ja ne ovat emojaan kömpelömpiä liikkumaan. Lemmikkinä siniotsa-amatsoni on kaiketi yleisin amatsoneista. == Lähteet == Luokka:Amatsonit
Kaj Kajander

Kaj-Erikhttps://www.hs.fi/ihmiset/art-2000003041825.html Kajander (22. lokakuuta 1924 Helsinki – 10. tammikuuta 1991 Helsinki) oli suomalainen heraldikko, joka suunnitteli vaakunoita ja mitaleja. Hänen tuotantoonsa kuuluvat myös lukuisat liikemerkit, joita hän teki yrityksille kuten Algol, Ekokem ja Enso-Gutzeit. Hän oli yksi vuonna 1957 perustetun Suomen Heraldisen Seuran perustajajäsenistä. Kajander opiskeli aikanaan Helsingin yliopiston matemaattis-luonnontieteellisellä osastolla ja toimi Merihuolto Oy:n markkinointijohtajana. ==Kaj Kajanderin suunnittelemat kunnanvaakunat== ===Käytössä olevat=== * Alavieskan vaakuna * Espoon vaakuna * Halsuan vaakuna * Hartolan vaakuna * Kaavin vaakuna * Kempeleen vaakuna * Kuivaniemen vaakuna (vuodesta 2007 Iin vaakuna) * Kuusamon vaakuna * Kyyjärven vaakuna * Lumijoen vaakuna (Toivo Mikkosen luonnoksen pohjalta) * Pyhännän vaakuna * Sallan vaakuna * Soinin vaakuna * Taivalkosken vaakuna * Vaalan vaakuna ===Käytöstä poistuneet=== * Heinolan maalaiskunnan vaakuna * Iin vaakuna (Iin nykyinen vaakuna on entinen Kuivaniemen vaakuna) * Kajaanin maalaiskunnan vaakuna * Kangaslammin vaakuna * Karjalan vaakuna * Kestilän vaakuna * Kylmäkosken vaakuna (Heikki Lauhkosen luonnoksen pohjalta) * Lemun vaakuna * Metsämaan vaakuna * Mellilän vaakuna * Muuruveden vaakuna * Pylkönmäen vaakuna * Revonlahden vaakuna (Markus Niinimaan luonnoksen pohjalta) * Riistaveden vaakuna * Sumiaisten vaakuna * Säyneisen vaakuna * Temmeksen vaakuna * Vuolijoen vaakuna * Yli-Iin vaakuna * Äetsän vaakuna ==Kaj Kajanderin suunnittelemat hiippakunnanvaakunat== * Helsingin hiippakunnan vaakuna * Kuopion hiippakunnan vaakuna * Lapuan hiippakunnan vaakuna ==Lähteet== == Aiheesta muualla == Luokka:Suomalaiset heraldikot Luokka:Vuonna 1924 syntyneet Luokka:Vuonna 1991 kuolleet
Darkness Descends

Darkness Descends on yhdysvaltalaisen metalliyhtye Dark Angelin julkaisema albumi vuodelta 1986. Albumia pidetään yleisesti ottaen thrash metal -klassikkona sen äärimmäisen nopean ja raskaan tyylin vuoksi. ==Kappaleet== # # # # # # # Uusintaversion bonuskappaleet # * # ==Kokoonpano== * Don Doty – laulu * Eric Meyer – kitarat * Jim Durkin – kitarat * Mike Gonzalez – bassokitara (ei albumilla) * Rob Yahn – bassokitara (albumilla) * Gene Hoglan – rummut == Aiheesta muualla == * * Luokka:Vuoden 1986 albumit Luokka:Dark Angelin albumit
Pirkko Lantto

Pirkko Lantto (oik. Renvall, s. 24. huhtikuuta 1926 Oulu – 1. kesäkuuta 2008 Helsinki) oli suomalainen taidemaalari. Lantto opiskeli Suomen Taideakatemian koulussa 1943–1946 ja 1947 Vapaassa taidekoulussa. Hänen opettajiaan olivat Sam Vanni, Sigrid Schauman ja Sulho Sipilä. Hän opiskeli 1949 Ranskassa Académie Julianissa. Lanton vanhemmat olivat insinööri Iivari Lantto ja Irja Lantto, o.s. Hirvonen. Hänen puolisonsa oli vuodesta 1954 kuvanveistäjä Ben Renvall. Heillä oli neljä lasta, joista yksi on taiteilija Seppo Renvall. ==Lähteet== *Kuvataiteilijamatrikkeli *Helsingin Sanomat 24.6.2008 s. C5 muistokirjoitus. Artikkelin verkkoversio === Viitteet === Luokka:Suomalaiset taidemaalarit Luokka:Vuonna 1926 syntyneet Luokka:Vuonna 2008 kuolleet
Dekompressiosukellus

Dekompressiosukellus on syvä tai pitkä sukellus jonka aikana sukeltajan kudoksiin kertyy typpeä niin paljon, että sukeltajan on pidettävä nousun aikana yksi tai useampia pakollisia dekompressiopysähdyksiä pintaannousun aikana. Dekompressiopysähdyksen aikana sukeltaja odottaa lasketussa syvyydessä sovitun ajan jonka aikana typpi vähenee kudoksista uloshengitysilman kautta. Pysähdykset tehdään sukeltajantaudin estämiseksi. Typen kertyminen kehoon tapahtuu eri kudostyypeissä eri nopeudella, esimerkiksi lihaksiin typpi sitoutuu hitaasti ja myös poistuu hitaasti, veressä tämä tapahtuu nopeasti molempiin suuntiin. Typen kertymistä voidaan laskea hengityskaasun typpipitoisuudella joka kerrotaan (syvyydestä riippuvalla) paineella jolloin saadaan typen osapaine Boylen lain mukaan. Sukellustietokone ja sukellustaulukot antavat sukeltajalle sopivan ajan ja syvyyden turvapysähdyksille. Sukelluksessa käytettävillä seoskaasuilla kuten Nitroksi ja Trimiksi, typen määrää sukelluskaasussa vähennetään ja dekompressiopysähdystä nousun aikana lyhennetään. Vedenalaisissa töissä kuten öljynporauslautoilla, syvyydet ja sukellusajat ovat usein niin pitkiä että sukelluksesta syntyy saturaatiosukellus jossa typpeä ei sitoudu kudoksiin enää enempää. Luokka:Sukellus
École des Beaux-Arts

École Nationale Supérieure des Beaux-arts (ENSB-A) on maineikas ranskalainen taidekoulu Pariisissa. École des Beaux-arts koostuu useista rakennuksista Saint-Germain-des-Prés’n keskustassa, Seinen toisella puolella Louvren museota vastapäätä. Taidekoulun perusti 1648 Charles Le Brun nimellä Académie de peinture et de sculpture. Vuonna 1793 koulun toiminta lakkasi, mutta 1817 nimi muutettiin, kun se yhdistettiin Académie d'architectureen. Nykyisin koulu on julkinen oppilaitos. ==Aiheesta muualla== * École nationale supérieur des beaux-arts sivusto Luokka:Ranskalaiset kuvataideoppilaitokset Luokka:Ranskan yliopistot ja korkeakoulut Luokka:Pariisin koulutus
Rondell Sheridan

Rondell Sheridan (s. 15. elokuuta 1968) on yhdysvaltalainen näyttelijä. Sheridanin tunnetumpia roolisuorituksia ovat esimerkiksi Coryn koukeroiden ja That's So Ravenin Victor Baxter sekä Cousin Skeeter -sarjan Andre. Hänellä on ollut myös monia vierailevia rooleja ja pari muutakin merkittävää roolia. == Aiheesta muualla == * Luokka:Yhdysvaltalaiset näyttelijät Luokka:Vuonna 1958 syntyneet Luokka:Elävät henkilöt
Torkkelinpuistikko

Torkkelinpuistikko ()Hel.fi -haku on Torkkelinmäellä Helsingin Kalliossa sijaitseva pieni ja rauhaisa puisto, jossa on myös lasten leikkipaikka. Puiston on suunnitellut Elisabeth Koch. Puisto on hyvä esimerkki 1920-luvun säännöllisestä ja symmetrisestä puistoihanteesta. Torkkelinpuistikkoa ympäröi orapihlaja-aidan lisäksi Torkkelinkuja ja sen varrella olevat vanhat kivitalot. Tämä tekee puistosta ympäröivää aluetta rauhaisemman ja eristetymmän. Puiston ilmettä kohennettiin kesällä 2002. Puiston vanhat peruselementit ja geometria sekä puut ja leikattu orapihlaja-aita säilytettiin. Suurimmat muutokset näkyvät kasvillisuuden monipuolistumisessa, uusissa kalusteissa sekä puiston näkymien avartumisessa. Useina kesäpäivinä Torkkelinpuistikossa, samoin kuin Torkkelinkujan rakennusten toisella puolella sijaitsevassa Pengerpuistossa, on runsaasti auringonpaisteesta ja puiston tarjoamasta rauhasta nauttivia kaupunkilaisia. == Lähteet == == Aiheesta muualla == * Helsingin kaupungin rakennusvirasto: Torkkelinpuistikko Luokka:Helsingin puistot Luokka:Kallio
Lasiharmonikka

Lasiharmonikka (italian sanasta armonia, ) on soitin, jossa on pyöreitä lasisia renkaan muotoisia osia. Ääni syntyy, kun kellomaiset renkaat pyörivät ja niitä sivellään märillä sormilla. Lasiharmonikan ääni on hento. Ääni on dokumentoitu renessanssiajalla: Galileo huomioi ilmiön kuten myös Athanasius Kircher. ==Lasiharmonikan ääni== Lasiharmonikan hauras äänenlaatu johtuu ihmisen tavasta aistia äänialaa. Yli 4000 hertsin taajuuksilla äänilähteen suunnan aistiminen perustuu vasemman ja oikean korvan kuulemien äänien voimakkuuseroon. Alle 1000 hertsin taajuuksilla taas suunta-aistimus syntyy oikean ja vasemman korvan kuulemien vaihe-eroperusteella. Lasiharmonikan ääni sijoittuu pääosin 1000–4000 Hz taajuusalueelle. Aivot eivät ole täysin varmoja äänilähteen sijainnista eikä siitä, millainen äänilähde äänen on synnyttänyt.Dr Nicky Gibbon, Sheffield Hallam University, on BBC Radio 4 - Angelic Organ of Evil ==Teoksia== Muun muassa Mozart, Hasse, Carl Philipp Emanuel Bach, Beethoven, Donizetti ja Richard Strauss ovat luoneet teoksia lasiharmonikalle. Uudempaa musiikkia sille ovat säveltäneet esimerkiksi Jan Erik Mikalsen, Regis Campo, Etienne Rolin, Philippe Sarde, Damon Albarn, Tom Waits, Michel Redolfi, Cyril Morin, Stefano Giannotti, Guillaume Connesson... Eurooppalaiset monarkit nauttivat lasiharmonikkamusiikista ja jopa Marie Antoinette on ottanut lasiharmonikkatunteja Marianne Daviesin lapsena. Yksi tunnetuimmista lasiharmonikkakappaleista on Tšaikovskin baletin Pähkinänsärkijä kappale "Makeishaltijattaren tanssi". Ensimmäiset nuotit oli kirjoitettu lasiharmonikalle, mutta hän muutti ne vastikään keksitylle celestalle ennen ensi-iltaa vuonna 1892. Säveltäjä Camille Saint-Saëns käytti tätä soitinta orkesterisarjansa Eläinten karnevaali osissa 7 (Aquarium) ja 14 (Finale). ==Lähteet== ==Aiheesta muualla== *Thomas Bloch's website, a prominent glassharmonica player (also ondes Martenot and cristal Baschet) - facts, videos, pictures, biography, discography, contact... - http://www.thomasbloch.net * J.S. Bach: Toccata D minor by Glass Duo * P.Tchaykovsky: Dance of Sugar Plum Fairy by Glass Duo * Glass Duo * Display of glass armonica at The Bakken Library and Museum * Hear the Glass Armonica History, articles * Articles (with citations) about the armonica by William Zeitler * The Glass Harmonica A history by Thomas Bloch * Play the armonica Interactive version of playing the armonica. * The World of Glass Music *Bizbash Water Glasses * Hear excerpt from Weeps and Ghosts for Glass Harmonica and String Quartet by Jan Erik Mikalsen. New piece dedicated to and performed by Thomas Bloch. *Dennis James interview Luokka:Idiofonit
Oleg Ivanov (jalkapalloilija, 1986)

Oleg Aleksandrovitš Ivanov (, s. 4. elokuuta 1986) on venäläinen jalkapalloilija, pelipaikaltaan keskikenttäpelaaja. Hän on pelannut vuodesta 2012 lähtien Terek Groznyin joukkueessa. Ivanov aloitti ammattilaisuransa vuonna 2006 kotimaassaan FC Kuban Krasnodarissa, jossa hän pääsi avaukseen 57 kertaa ja teki maaleja yhdeksän. Jo seuraavana vuonna hän liittyi Krylja Sovetoviin, missä hän pleasi 64 ottelua tehden 6 maalia. Vuonna 2011 hän siirtyi pelaamaan FK Rostoviin. Vuodesta 2012 lähtien hän on pelannut Terek Groznyin joukkueessa. Ivanov valittiin Venäjän kokoonpanoon vuoden 2008 EM- kilpailuihin, mutta ei pelannut otteluakaan. Maajoukkue debyyttinsä Ivanov teki vuonna 2015. ==Lähteet== ==Aiheesta muualla== *Ivanov Kryljan sivuilla Luokka:Venäläiset jalkapalloilijat Luokka:Vuonna 1986 syntyneet Luokka:Elävät henkilöt
Károly Sterk

Károly Sterk (19. syyskuuta 1881 – 10. joulukuuta 1946) oli unkarilainen shakinpelaaja. Sterk pelasi Unkarin joukkueessa shakkiolympialaisissa Pariisissa 1924, Budapestissa 1926 ja Prahassa 1931. ==Aiheesta muualla== * Luokka:Unkarilaiset shakinpelaajat Luokka:Vuonna 1881 syntyneet Luokka:Vuonna 1946 kuolleet
Leave Scars

Leave Scars on yhdysvaltalaisen metalliyhtyeen Dark Angelin kolmas albumi vuodelta 1989. ==Kappaleet== Kaikki kappaleet säveltänyt Jim Durkin & Gene Hoglan, ellei toisin mainita. # # # # # # # # # ==Kokoonpano== * Ron Rinehart – laulu * Eric Meyer – kitarat * Jim Durkin – kitarat * Mike Gonzalez – bassokitara * Gene Hoglan – rummut == Aiheesta muualla == * * Luokka:Vuoden 1989 albumit Luokka:Dark Angelin albumit
Eldece Clarke-Lewis

Eldece Clarke-Lewis (o.s. Clarke, s. 13. helmikuuta 1965) on entinen bahamalainen yleisurheilija ja olympiavoittaja, joka kilpaili pikajuoksussa. Clarke-Lewis kilpaili olympialaisissa 100 metrin juoksussa Los Angelesissa 1984 ja Atlantassa 1996. Molemmilla kerroilla hän karsiutui jatkosta toisissa alkuerissä. Bahaman 4×100 metrin viestijoukkueessa hän sijoittui Los Angelesissa kuudenneksi. Atlantassa hän oli mukana hopeaa voittaneessa joukkueessa. Sydneyn olympialaisissa 2000 hän juoksi joukkueessa alku- ja välierissä ja sai kultamitalin kun toisella kokoonpanolla juossut Bahaman joukkue voitti loppukilpailun.Eldece Clarke-Lewis Sports Reference LLC Sisäratojen MM-kilpailuissa Clarke-Lewis karsiutui välierissä 60 metrin juoksussa Pariisissa 1997. Ulkoratojen MM-kilpailuissa hän kilpaili 100 metrin juoksussa Göteborgissa 1995, jossa karsiutui jatkosta toisissa alkuerissä ja Ateenassa 1997, jossa karsiutui välierissä. 4x100 metrin viestissä hän sijoittui Göteborgissa 1995 neljänneksiGöteborg 1995 – Naisten 4×100 metrin viestin tulokset IAAF ja Ateenassa 1997 kuudenneksiAteena 1997 – Naisten 4×100 metrin viestin tulokset IAAF . Sevillan MM-kisoissa 1999 Bahama voitti pikaviestin ja myös Clarke-Lewis sai kultamitalin juostuaan joukkueessa alkuerissäSevilla 1999 – Tulokset IAAF . ==Henkilökohtaiset ennätykset== :Lähde: IAAF ;Ulkoradat * 100 metrin juoksu: 10,96 (2000) * 200 metrin juoksu: 22,86 (2000) ;Sisäradat * 60 metrin juoksu: 7,24 (2000) ==Lähteet== Luokka:Bahamalaiset pikajuoksijat Luokka:Bahamalaiset olympiavoittajat Luokka:Vuonna 1965 syntyneet Luokka:Elävät henkilöt
Time Does Not Heal

Time Does Not Heal on yhdysvaltalaisen metalliyhtye Dark Angelin neljäs ja toistaiseksi viimeinen albumi vuodelta 1991. Albumi on edeltäjiään huomattavasti teknisempi ja progressiivisempi, ja sitä pidetäänkin Darkness Descendsin ohella yhtyeen parhaana. Albumi ylsi Yhdysvaltain Billboard- albumilistalla sijalle 156. ==Kappaleet== Kaikki kappaleet säveltänyt Gene Hoglan & Brett Eriksen. # # # # # # # # # ==Kokoonpano== * Ron Rinehart - laulu * Eric Meyer - kitarat * Brett Eriksen - kitarat * Mike Gonzalez - bassokitara * Gene Hoglan - rummut == Aiheesta muualla == * * Luokka:Vuoden 1991 albumit Luokka:Dark Angelin albumit
Henry F. Schaefer, III

Henry F. Schaefer, III (s. 8. kesäkuuta 1944) on yhdysvaltalainen kemisti ja maailman kuudenneksi viitatuin kemian tutkija. Hän on Georgian yliopiston kemian professori ja laskennallisen kemian keskuksen johtaja. Hän on myös Discovery Instituten, ISCID:in ja International Academy of Quantum Molecular Sciencen jäsen. ==Koulutus== Schaefer valmistui kandidaatiksi Massachusetts Institute of Technologysta kemiallinen fysiikka pääaineenaan vuonna 1966 ja tohtoriksi Stanfordin yliopistosta vuonna 1969. Hän toimi Kalifornian yliopiston Berkeleyn kampuksen kemian professorina vuosina 1969–1987. Vuodesta 1987 hän on ollut Georgian yliopiston laskennallisen kemian professori. == Lähteet == ==Aiheesta muualla== *Henry F. Schaefer, PhD Luokka:Discovery Instituten jäsenet ja neuvonantajat Luokka:Yhdysvaltalaiset kemistit Luokka:Vuonna 1944 syntyneet Luokka:Elävät henkilöt
Aadam Ismaeel Khamis

Aadam Ismaeel Khamis, syntymänimeltään Hosea Kiplagat Kosgei (s. 12. helmikuuta 1989 Kenia) on bahrainilainen yleisurheilija, joka kilpailee kestävyysjuoksussa. Hän on menestynyt nuoresta iästään huolimatta hyvin, ja hänen ehkä paras saavutuksensa on pronssimitali Aasian kisoissa 2006 kymmenen kilometrin juoksusta. Koska Khamis on näin nuorena vaihtanut kansalaisuuttaan, hänen iästään on kiistelty. ==Lähteet== * Luokka:Bahrainilaiset kestävyysjuoksijat Luokka:Vuonna 1989 syntyneet Luokka:Elävät henkilöt
Port Loko

Port Loko on kaupunki Sierra Leonessa. Se sijaitsee Pohjoisessa maakunnassa ja on Port Lokon piirikunnan pääkaupunki. Port Lokossa on nykyään arviolta 87 384 asukasta ja se on Pohjoisen maakunnan kolmanneksi suurin kaupunki Makenin ja Magburakan jälkeen. Port Loko sijaitsee Sierra Leone -jokeen laskevan Port Loko Creek -joen varrella noin 125 kilometrin päässä valtion pääkaupungista Freetownista. Kaupungissa sijaitsee Port Loko Teacher's College ja siellä puhutaan laajalti krion kieltä, joka on Sierra Leonen lingua franca. == Aiheesta muualla == * Sierra Leone Encyclopedia: Port Loko District Luokka:Sierra Leonen kaupungit
Landsberg

Landsberg voi tarkoittaa seuraavia: ;paikkoja: *Landsbergin piirikunta, piirikunta Baijerissa, Saksassa *Landsberg, kaupunki Saksi-Anhaltin osavaltiossa, Saksassa *Landsberg am Lech, kaupunki Baijerissa, Landsbergin piirikunnan pääkaupunki *Landsberg an der Warthe, puolalaisen Gorzów Wielkopolskin kaupungin saksalainen nimi *Landsberg in Ostpreußen, puolalaisen Górowo Iławeckien kaupungin saksalainen nimi *Landsbergin vankila, vankila Landsberg am Lechin kaupungissa ;henkilöitä: * Johan Landsberg (s. 1974), ruotsalainen tennispelaaja ja -valmentaja * Michael Landsberg (s. 1957), kanadalainen urheilutoimittaja
Israel Regardie

Israel Regardie (oik. Francis Israel Regudy, 17. marraskuuta 1907 - 10\. maaliskuuta 1985) oli yksi 1900-luvun huomattavimpia okkultisteja ja okkulttisen kirjallisuuden uudistaja. Israel Regardie syntyi Lontoossa köyhään juutalaisperheeseen. Neljätoistavuotiaana Regardie muutti Yhdysvaltoihin, jossa hän opiskeli taidetta Washingtonissa ja Philadelphiassa. Hepreankielisen opettajan avulla hän saavutti lingvististä tietoa, joka osoittautui korvaamattomaksi hänen myöhemmissä Kabbalan opinnoissaan.Regardie, Israel. The Middle Pillar: The Balance Between Mind and Magic. (3rd ed) St. Paul: Llewellyn, 1998. P. xv. ISBN 1-56718-140-6 Koska hän pääsi helposti käsiksi kongressin kirjastoon, hän luki paljon ja kiinnostui teosofiasta, hindufilosofiasta ja joogasta, sekä liittyi ruusuristiläisiin.SRIA: Dr. Israel Regardie Luettuaan ensimmäisen osan Aleister Crowleyn kirjasta Magick, Liber ABA, Book 4 hän palasi 21-vuotiaana takaisin Englantiin, jossa hän pääsi Crowleyn sihteeriksi. Heidän kumppanuutensa päättyi neljä vuotta myöhemmin, vuonna 1932.Regardie (3rd ed. 1998) p. xv-xvii Kaksi vuotta myöhemmin hän liittyi Stella Matutinaan, Hermetic Order of the Golden Dawnista muotoutuneeseen järjestöön. Kun ryhmä hajosi, Regardie kokosi sen asiakirjat ja koosti niistä kirjan The Golden Dawn, jonka ansiosta hän sai niskoilleen muiden entisten jäsenten vihan ja maineen valanrikkojana. Kirja kuitenkin muutti järjestön työn kokonaan uudeksi länsimaisen okkulttisen tradition lajiksi. Useat okkulttiset järjestöt jotka väittävät polveutuvansa alkuperäisestä Golden Dawnista, ovat jatkumisestaan velkaa Regardien työlle. Vuonna 1937, 30-vuotiaana Regardie palasi Yhdysvaltoihin, ja ilmoittautui New Yorkin Chiropractic Collegeen. Täydennyksenä hän opiskeli psykoanalyysiä ja psykoterapiaa. Hän avasi kiropraktisen vastaanoton ja opetti freudilaista, reichilaista ja jungilaista psykiatriaa, kunnes siirtyi eläkkeelle vuonna 1981. Tämän jälkeen hän muutti Sedonaan, Arizonaan.Llewellyn Publications. Author Bio: Israel Regardie Regardie kuoli sydänkohtaukseen läheisten ystäviensä läsnä ollessa sedonalaisessa ravintolassa 10. maaliskuuta 1985, 77-vuotiaana.Regardie (3rd ed. 1998) p. xxi ==Julkaistut teokset== Israel Regardien teoksia ei ole suomennettu. *A Garden of Pomegranates *The Tree of Life *My Rosicrucian Adventure *The Art of True Healing *The Middle Pillar *The Philosopher's Stone *The Romance of Metaphysics *The Art and Meaning of Magic *Be Yourself, the Art of Relaxation *New Wings for Daedalus *Twelve Steps to Spiritual Enlightenment *The Eye in the Triangle *Roll Away the Stone *The Legend of Aleister Crowley (with P.R. Stephenson) ==Lähteet== *Chic Cicero and Sandra Tabatha Cicero: Secrets of a Golden Dawn Temple, Llewellyn Publications 1995, ISBN 0-87542-150-4 *Chic Cicero and Sandra Tabatha Cicero: Israel Regardie ===Viitteet=== Luokka:Okkultistit Luokka:Englantilaiset henkilöt Luokka:Vuonna 1907 syntyneet Luokka:Vuonna 1985 kuolleet
Theresia Kiesl

Theresia Kiesl (s. 26. lokakuuta 1963 Sarleinsbach) on entinen itävaltalainen keskimatkojen juoksija. Kiesl karsiutui 1 500 metrillä jatkosta Toronton sisäratojen MM-kilpailuissa 1993 ajalla 4.16,02. Samana vuonna hän sijoittui kuudenneksi Stuttgartin MM-kisoissa juostuaan ajan 4.08,04. Göteborgin MM- kisoissa 1995 hän karsiutui vielä välierissä, mutta seuraavana vuonna hän voitti olympiapronssia Atlantasta juostuaan 4.03,02. Vuonna 1997 hän karsiutui Ateenan MM-kisoissa ajalla 4.07,89. Hän saavutti vuonna 1998 sisäratojen EM- kisoista Valenciassa kultaa ajalla 4.13,62. ==Ennätykset== *800 metrin juoksu: 2.00,75 (1993) *1 500 metrin juoksu: 4.03,02 (1996) *3 000 metrin juoksu: 8.55,56 (1993) ==Lähteet== * Luokka:Itävaltalaiset olympiamitalistit Luokka:Itävaltalaiset keskimatkojen juoksijat Luokka:Vuonna 1963 syntyneet Luokka:Elävät henkilöt
Shakki960

Shakki960 tai FischerRandom-shakki on shakkivariantti, jonka kehitti entinen shakin maailmanmestari Bobby Fischer. Hän muokkasi Shuffle Chess -lajin tornitussääntöjä siten, että tornitus on mahdollista kaikista avausasemista. Laji julkistettiin alun perin 19. kesäkuuta 1996 Buenos Airesissa Argentiinassa. Fischerin tarkoitus oli luoda shakkivariantti, jossa luovuus ja lahjakkuus olisi tärkeämpää kuin shakkiavausten ulkoa opettelu ja analysointi. Siinä on muuten normaalit säännöt, mutta upseerien paikat aloituksessa arvotaan. Molempien pelaajien upseerit ovat vastakkain. Kuninkaan pitää jäädä kuitenkin tornien väliin, jotta tornitus on mahdollista, ja lähettien on oltava erivärisillä ruuduilla. == Maailmanmestarit == Maailman shakkiliitto FIDE järjesti ensimmäisen Fischer Random Chess -nimeä kantaneen maailmanmestaruusturnauksen Norjassa vuonna 2019. # Voittaja Vuosi Maa Voittajan palkintosumma Muut finaaliturnauksessa pelanneet Lähde 1 Wesley So 2019 Magnus Carlsen, Hikaru Nakamura, Fabiano Caruana, Jan Nepomnjaštši, Vidit Gujrathi, Pjotr Svidler, Alireza Firouzja, Vladimir Fedosejev 2 Hikaru Nakamura 2022 150 000 $ Magnus Carlsen, Wesley So, Jan Nepomnjaštši, Hjörvar Steinn Grétarsson, Vladimir Fedosejev, Matthias Blübaum, Nodirbek Abdusattorov ==Lähteet== * Shakki.net ===Viitteet=== Luokka:Shakkivariantit
John Steel (sarjakuva)

John Steel on sarjakuvavakooja ja -agentti, joka esiintyi ensimmäistä kertaa Super Detective Libraryn numerossa 157 (1959). Suomessa lehti ilmestyi Korkeajännityssarjana 6/1960, nimellä John Steel salamasodassa. == Hahmon tausta == John Steel oli alun perin lontoolainen poliisikersantti, joka Toisen maailmansodan sytyttyä olisi halunnut liittyä armeijaan, mutta jonka esimies ei kumminkaan halunnut päästää tätä rintamalle. Steel sotkeentui sattumalta vakoojien ja vastavakoojien ampumavälikohtaukseen ja M.I.5 värväsi hänet agentikseen. Toisesta lehdestä eteenpäin Steelin sotilasarvo on ollut kapteeni. == Hahmon kehittely == Kolme ensimmäistä ovat Bill Laceyn piirtämiä ja hänellä on luultavasti ollut suuri rooli Steelin hahmon luomisessa. Ron Turner on kuvittanut ainakin kaksi lehteä. Laceyn Steelillä on paljon yhtäläisyyksiä Mustanaamion kanssa. == Hahmon esiintymiset == Vuonna 1960 super Detective Library lakkautettiin ja John Steel siirtyi kauemmin ilmestyneelle Thriller Picture Librarylle. Kolmen sarjan jälkeen, vuonna 1961, ilmestyi "John Steel Case-book"-tarina John Steel ja sotarikolliset (Suomessa KJ 2/1962), jossa Steel jahtaa Etelä-Amerikkaan pyrkiviä sotarikollisia. Steelin poliisiura jatkui sodanjälkeen Louis Bermajon piirtämässä tarinassa Vaaran sävel, jossa Steel hankkii itselleen huoneiston lontoolaisen jazzkapakan yläkerrasta toimistokseen. Steel tutustuu saksofonisti Riff Morganiin, josta tulee Johnin aisapari myöhemmissä lehdissä. == Lähteet == * Luokka:Korkeajännitys Luokka:Kuvitteelliset salaiset agentit ja vakoojat
Oscar-gaala 1929

Oscar-gaala 1929 oli 1. kertaa järjestetty palkintogaala, joka pidettiin 16. toukokuuta 1929 yksityisillä illallisilla Roosevelt Hotelissa, Hollywoodissa. Palkinnot jaettiin elokuville, jotka oli julkaistu 1. elokuuta 1927 ja 1. elokuuta 1928 aikana. Gaala kesti noin 15 minuuttia, ja voittajat oli julkaistu jo kolme kuukautta etukäteen ennen seremoniaa. Gaalan juontajina toimivat Douglas Fairbanks ja William C. de Mille. Toisin kuin myöhemmissä seremonioissa, näyttelijä tai ohjaaja saattoi saada palkinnon useammasta työstään vuoden aikana. Esimerkiksi näyttelijä Emil Jannings voitti Parhaan miesnäyttelijän Oscar-palkinnon elokuvista Kiusaus ja Viimeinen määräys. ==Ehdokkaat ja voittajat== Sarja Voittaja Elokuva Muut ehdokkaat Tuotanto Siivet *The Racket *Seitsemännessä taivaassa Ainutlaatuinen ja taiteellinen tuotannon laatu Auringonnousu *Chang viidakon kuningas *Kansan mies Draamaelokuvan ohjaus Frank Borzage Seitsemännessä taivaassa *Herbert Brenon – Isä ja poika *King Vidor – Kansan mies Komediaelokuvan ohjaus Lewis Milestone Tuhat ja yksi kujetta *Charles Chaplin – Sirkus *Ted Wilde – Hiljaa mäissä Miesnäyttelijä Emil Jannings Kiusaus ja Viimeinen määräys *Richard Barthelmess – Isänmaaton mies ja Kuolemaan tuomittu Naisnäyttelijä Janet Gaynor Auringonnousu, Kadun enkeli ja Seitsemännessä taivaassa *Louise Dresser – A Ship Comes In *Gloria Swanson – Lankeemus Sovitettu käsikirjoitus Benjamin Glazer Seitsemännessä taivaassa *Alfred A. Cohn – Jazzlaulaja *Anthony Coldeway – Romantiikkaa Alkuperäinen tarina Ben Hecht Alamaailma *Lajos Biró – Viimeinen määräys Otsikkokirjoitus Joseph Farnham *Gerald Duffy *George Marion, Jr. Lavastus William Cameron Menzies Kyyhkynen ja Punainen myrsky *Rochus Gliese – Auringonnousu *Harry Oliver – Seitsemännessä taivaassa Kuvaus Charles Rosher ja Karl Struss Auringonnousu *George Barnes – Hehkuva rakkaus, Lankeemus ja Paholaisen tanssijatar Lavastustehosteet Roy Pomeroy Siivet *Ralph Hammeras *Nugent Slaughter ==Erikoispalkinnont== ===Oscar- kunniapalkinto=== *Charles Chaplin, elokuvan Sirkus ohjaamisesta, kirjoittamisesta, näyttelemisesta ja tuottamisesta *Warner Brothers, ensimmäisen äänielokuvan, Jazzlaulajan, tuottaminen ==Lähteet== ==Aiheesta muualla== *The Story of the First Academy Awards Luokka:Oscar-gaalat Luokka:1929
Tohtorit

Tohtorit () on BBC Onella esitettävä saippuasarja, jonka tapahtumat sijoittuvat Riverside-terveysaseman ympärille. Birminghamissa kuvattavan sarjan esittäminen alkoi Britanniassa vuonna 2000, ja sitä tehdään edelleen. Sarjan 3 000\. jakso esitettiin syyskuussa 2015, ja nykyään jaksoja tuotetaan 220 vuodessa. Suomessa sarjaa on esittänyt Yle TV1 syksystä 2007 alkaen. ==Yleistä== Sarjan juoni keskittyy vastaanottovirkailijan, terveydenhoitajan, hallintojohtajan sekä lääkäreiden arjen ympärille. Lääkäriaseman päivittäisten tapahtumien lisäksi sarjaan kuuluu sen päähenkilöiden pitkäkestoinen juoni. Lääkäriaseman potilaiden elämää ei seurata muutamaa poikkeusta lukuun ottamatta kuin yhden jakson verran. ==Sarjan henkilöluettelo== * Tohtori Brendan "Mac" McGuire (Christopher Timothy) * Tohtori Ben Kwarme (Ariyon Bakare) * Tohtori Helen Thompson (Corrinne Wicks) * Tohtori Jude Carlyle (Natalie J. Robb) * Tohtori Marc Elliot (Tom Butcher) * Tohtori Kali Hamada (Nicole Arumugam) * Hallintojohtaja Kate McGuire (Maggie Cronin) * Hoitaja Faith Walker (Eva Fontaine) * Vastaanottovirkailija Katrina Bullen (Tabitha Wady) ==Poistuneet hahmot== * Tohtori Caroline Powers (Jacqueline Leonard), kaudet 1–3 * Tohtori Steve Rawlings (Mark Frost), kaudet 1–3 * Tohtori Rana Mistry (Akbar Kurtha), kaudet 1–3 * Hoitaja Ruth Harding (Yvonne Brewster), kaudet 1–3 * Hoitaja Anoushka Flynn (Carli Norris), kausi 1 * Vastaanottovirkailija Joanna Helm (Sarah Manners), kaudet 1–3 * Vastaanottovirkailija Candy Williams (Leanne Wilson), kausi 3 ==Lähteet== ==Aiheesta muualla== * Tohtorit Ylen ohjelmaoppaassa * Tohtorit BBC:n sivuilla Luokka:2000-vuosikymmenen brittiläiset draamasarjat Luokka:2010-luvun brittiläiset draamasarjat Luokka:2020-luvun brittiläiset draamasarjat Luokka:BBC:n televisio-ohjelmat Luokka:Brittiläiset sairaalasarjat
Hollolan Hirvi

Hollolan Hirvi on Hollolan Kankaantaassa Vainion kyläryhmässä toimiva maatilaravintola ja pienpanimo kantatie 54:n alkupään lähellä. Se on saanut nimensä kunnan vaakunan mukaan, joka perustuu Hollolan keskiaikaisen kivikirkon asehuoneen ja kirkkosalin välisen oven yläosaan kuvattuun Hubertuksen legendaan. Panimon keittoastian tilavuus on 300 litraa ja oluenpaneminen suoritetaan käsityönä ilman automatiikkaa. Maltaan tuottaa pääasiassa Lahden Polttimo. Hollolan Hirvi on ainoa kivisahdin kaupallinen tuottaja.Juomanlaskija 5/2000: Kivisahti voitti Amerikassa 27. marraskuuta 2000. . Muita laatuja ovat luomuohramaltaista tehty vaalea PeuraPils, karamellimaltaasta ja savumaltaasta tehty suodattamaton pintahiivaolut Tumma Hirviolut ja vehnä-, ohra- ja ruismaltaista sekä mallastamattomasta kaurasta valmistettu PunaHirvi. ==Lähteet== ==Aiheesta muualla== * Hollolan Hirvi Luokka:Suomalaiset panimoravintolat Luokka:Hollolan rakennukset ja rakennelmat Luokka:Suomalaiset pienpanimot
Bentsoyyliperoksidi

Bentsoyyliperoksidi tai dibentsoyyliperoksidi tai bentsoyylisuperoksidi (ATC- koodi: D10AE01) on lääkeaine, jota käytetään laajalti keskivaikeaksi luokiteltavan aknen hoitamiseen. Sitä myydään Suomessa useimmiten kauppanimellä Basiron AC. Kemiallisesti dibentsoyyliperoksidi on orgaaninen peroksidi eli siinä on happi-happisidokseen kiinnittynyt kaksi bentsoyyli- ryhmää. Sen kemiallinen kaava on C14H10O4 ja rakennekaava C6H5-COO-OOC-C6H5 sekä moolimassa 242.23 g/mol ja CAS-numero 94-36-0. Joskus se saatetaan lyhentää muotoon Bz2O2. Kemialliselta luonteeltaan se on radikaali- initiaattori eli happi-happi-sidoksen vuoksi se käynnistää reaktion, jossa syntyy radikaaleja. Bentsoyyliperoksidia käytetään myös radikaali- initiaattorina (aloitekatalyyttinä) polymerointireaktioissa. == Lähteet == * GALDERMA Akne Basiron AC === Viitteet === == Aiheesta muualla == * *PubChem: Benzoyl peroxide *Human Metabolome Database (HMDB): Benzoyl peroxide *DrugBank: Benzoyl peroxide *Kyoto Encyclopedia of Genes and Genomes (KEGG): Benzoyl peroxide *Inchem: Benzoyl peroxide CAS N°: 94-36-0 (pdf) Luokka:Orgaaniset peroksidit Luokka:WHO:n tärkeimmät lääkkeet
Kiviolut

Kiviolut () on alun perin saksalainen oluttyyppi, jonka vierre pannaan tuhatta celsiusastetta kuumemmaksi lämmitettyjen kivien avulla. Kuumennetut kivet laitetaan oluen valmistusastiaan. Kivet saavat oluen nesteestä sokerisen mallaskuorrutuksen, minkä vuoksi ne laitetaan valmistusastiaan vielä jälkikäymisen ajaksi. Oluihin tulee näin savuinen ja kuiva makean toffeen maku. Kuuluisia kivioluita ovat muun muassa Rauchenfelser Steinbier ja Rauchenfelser Steinweizen. Suomessa kiviolutta valmistaa muun muassa kivisahti-nimisenä Hollolan Hirvi. ==Aiheesta muualla== *Rauchenfels Steinbierin kuumennetut kivet Baijeri 1999 *Oluthuone Kiviolut (Steinbier) Luokka:Pohjahiivaoluet Luokka:Saksalaiset juomat
Urgali

Urgalit ovat Christopher Paolinin Perillinen-kirjasarjan sarvekkaita hahmoja. Ensimmäisessä kirjassa ne kuvataan tyhminä, raakalaismaisina hirviöinä, joita kaikkien sopii tappaa. Esikoinen-kirjan lopputaistelussa ne kuitenkin liittyvät vardeneihin, ja Eragon joutuu toteamaan että urgalit eivät olekaan vain verenhimoisia hirviöitä. Kull-soturi on urgali, joka on yli kaksimetrinen. Ne pystyvät juoksemaan yhtä nopeasti kuin hevonen, ja jaksavat marssia hyvin pitkiä matkoja lepäämättä ja senkin jälkeen olla taistelukykyisiä. Nar Garzhvog on kull-soturi ja vardeneihin liittyvien urgalien johtaja. Luokka:Perillinen-sarjan henkilöhahmot Luokka:Kuvitteelliset rodut
Pohjahiivaolut

Pohjahiivaolut on olut, joka valmistetaan pohjahiivakäymisellä. Yleisesti ottaen ne ovat pehmeämpiä kuin pintahiivaoluet, jotka valmistetaan pintahiivakäymisellä. == Pohjahiivaolutlaatuja == *BockHeikki Kähkönen: [http://www.viisitahtea.fi/content/view/3061/149/ Viisistahtea.fi: Pohjahiivaoluet 21.4.2008, luettu 24.6.2008 14:59 EEST *Doppelbock *California Common *Dortmunder *Dunkel *Eisbock *European strong lager *Helles *Ice *Kiviolut *Lager *Light *Malt liquor *Mead *Mustaolut *Münchener *Märzen *Pilsener *Premium Lager *Pöytäolut *Savuolut *Wieniläinen olut == Lähdeviitteet == luokka:Pohjahiivaoluet
Marita Payne

Marita Payne Wiggins (s. 7. lokakuuta 1960 Barbados) on kanadalainen yleisurheilija ja olympiamitalisti, joka kilpaili pikajuoksussa. Hän voitti urallaan kaksi olympiamitalia, joista kumpikin on hopeisia; Payne oli mukana Kanadan joukkueessa Los Angelesin olympialaisissa 1984 sekä 4 × 100 metrin että 4 × 400 metrin viesteissä. Paynen poika, Andrew Wiggins on pelannut koripalloa NBA:ssa. ==Lähteet== Luokka:Kanadalaiset pikajuoksijat Luokka:Barbadoslaiset pikajuoksijat Luokka:Kanadalaiset olympiamitalistit Luokka:Vuonna 1960 syntyneet Luokka:Elävät henkilöt
Australia olympialaisissa

Australia on yksi niistä neljästä valtiosta, joka on osallistunut kaikkiin kesäolympialaisiin vuodesta 1896 alkaen. Vuosina 1908–1912 se tosin kilpaili Australaasian joukkueena yhdessä Uuden-Seelannin kanssa. Talviolympialaisissa Australialla oli ensimmäisen kerran edustaja Garmisch-Partenkirchenissä 1936. Kaikkiaan maa on saavuttanut 482 olympiamitalia (494, jos Australaasian mitalit lasketaan mukaan). Kesäolympialaisten mitalitilastossa maa on yhdestoista. Australia on toiminut kesäolympialaisten isäntämaana kahdesti: vuonna 1956 kisat käytiin Melbournessa ja vuonna 2000 Sydneyssä. Yksittäisten olympiakisojen mitalitilastossa Australia on parhaimmillaan sijoittunut kolmanneksi Melbournessa 1956. Sydneyssä 2000 ja Ateenassa 2004 se oli mitalitilaston neljäs. Talviolympialaisissa maa saavutti ensimmäisen mitalinsa Lillehammerissa 1994 ja on siitä saakka pysynyt mitalikannassa. Australia on saanut olympiamitaleja lähes 30 urheilumuodossa. Maan selvästi menestyksekkäin laji on uinti, jota seuraavat yleisurheilu, pyöräily ja soutu. Maan ensimmäinen olympiavoittaja oli 800:n ja 1 500 metrin juoksut Ateenassa 1896 voittanut Edwin Flack. Maan menestyneimmät olympiaurheilijat ovat uimarit Ian Thorpe (5 kultaa, 3 hopeaa ja 1 pronssi), Dawn Fraser (4 kultaa ja 4 hopeaa) ja Murray Rose (4 kultaa, 1 hopea ja 1 pronssi) sekä pikajuoksija Betty Cuthbert (4 kultaa). == Australian olympiamitalit urheilumuodoittain == Urheilumuoto Kulta Hopea Pronssi Yhteensä Uinti 57 60 62 179 Yleisurheilu 20 26 27 73 Pyöräily 14 18 16 48 Soutu 10 13 14 37 Purjehdus 10 5 8 23 Ratsastus 6 3 2 11 Maahockey 4 3 5 12 Ammunta 4 1 5 10 Ratamelonta 3 5 10 18 Uimahypyt 3 3 6 12 Freestylehiihto 3 2 2 7 Triathlon 1 2 2 5 Tennis 1 1 3 5 Painonnosto 1 1 2 4 Lumilautailu 1 1 0 2 Urheilumuoto Kulta Hopea Pronssi Yhteensä Taekwondo 1 1 0 2 Vesipallo 1 0 2 3 Jousiammunta 1 0 1 2 Kaukalopikaluistelu 1 0 1 2 Rantalentopallo 1 0 1 2 Koripallo 0 3 2 5 Koskipujottelu 0 3 1 4 Nyrkkeily 0 1 3 4 Softball 0 1 3 4 Vapaapaini 0 1 2 3 Baseball 0 1 0 1 Trampoliinivoimistelu 0 1 0 1 Judo 0 0 2 2 Alppihiihto 0 0 1 1 == Australian mitalit kesäolympialaisissa == Vuosi Kulta Hopea Pronssi Yhteensä Sijoitus mitalitilastossa 1896 2 0 0 2 8. 1900 2 0 3 5 9. 1904 0 0 0 0 - 1906 0 0 3 3 18. 1908–1912 osana Australaasian joukkuetta 1920 0 2 1 3 16. 1924 3 1 2 6 11. 1928 1 2 1 4 19. 1932 3 1 1 5 10. 1936 0 0 1 1 30. 1948 2 6 5 13 14. 1952 6 2 3 11 9. 1956 13 8 14 35 3. 1960 8 8 6 22 5. 1964 6 2 10 18 8. 1968 5 7 5 17 9. 1972 8 7 2 17 6. 1976 0 1 4 5 32. 1980 2 2 5 9 15. 1984 4 8 12 24 14. 1988 3 6 5 14 15. 1992 7 9 11 27 10. 1996 9 9 23 41 7. 2000 16 25 17 58 4. 2004 17 16 16 49 4. 2008 14 15 17 46 6. 2012 7 16 12 35 10. Yhteensä 138 153 179 470 11. == Australian mitalit talviolympialaisissa == Vuosi Kulta Hopea Pronssi Yhteensä Sijoitus mitalitilastossa 1924–1932 ei osallistunut 1936 0 0 0 0 - 1948 ei osallistunut 1952–1992 0 0 0 0 - 1994 0 0 1 1 22. 1998 0 0 1 1 22. 2002 2 0 0 2 15. 2006 1 0 1 2 17. 2010 2 1 0 3 13. 2014 0 2 1 3 24. Yhteensä 5 3 4 12 == Lähteet == * * * * * * *
Demilich

Demilich on suomalainen vuonna 1990 perustettu death metal -yhtye Kuopiosta. Demilichin alkuperäiskokoonpanoon kuului kitaristi ja vokalisti Antti Boman, kitaristi Aki Hytönen, basisti Jussi Teräsvirta sekä rumpali Mikko Virnes. Demilich oli aktiivinen vuoteen 1993 asti, jolloin yhtye lopetti toimintansa, kunnes vuonna 2006 palasi yhteen soittaakseen kiertueen Yhdysvalloissa sekä tuohon mennessä viimeisen keikkansa Kuopiossa 22. heinäkuuta 2006. Demilich kuitenkin keräsi rivinsä kasaan Maryland Deathfest 2015 ja Tampere Metal Meeting 2016 -tapahtumiin. Demilich julkaisi neljä demoa ennen ainoaa albumiaan, vuonna 1993 julkaistua Nespitheä. Yhtye tuli tunnetuksi monimutkaisista ja kaoottisista kitarariffeistään sekä erittäin matalista lauluosuuksistaan. Kaikki Demilichin tuotanto on ladattavissa ilmaiseksi bändin nettisivuilta. == Jäsenet == * Antti Boman – laulu, kitara (1990–1993, 2005–2006) * Aki Hytönen – kitara (1991–1993, 2005–2006) * Mikko Virnes – rummut (1990–1993, 2005–2006) * sds – kitara (2005–2006) * Corpse – basso (2005–2006) === Entiset jäsenet === * Jussi Teräsvirta – basso (1990–1992) * Ville Koistinen – basso (1992–1993) == Diskografia == === Studioalbumit === * === Kokoelma-albumit === * === Demot === * * * * ==Aiheesta muualla== *Demilichin virallinen sivusto * Luokka:Suomalaiset death metal -yhtyeet Luokka:Suomalaiset tekniset death metal -yhtyeet